CELEX: 62015TB0677
Language: lt
Date: 2016-07-19 00:00:00
Title: Byla T-677/15: 2016 m. liepos 19 d. Bendrojo Teismo nutartis byloje Panzeri/Parlamentas ir Komisija (Ieškinys dėl panaikinimo — Parlamento narių išlaidų kompensavimo ir išmokų mokėjimo taisyklės — Išmokos Parlamento narių padėjėjams — Nepagrįstai išmokėtų sumų susigrąžinimas — Ginčijamo akto pakeitimas kitu aktu vykstant procesui — Poreikio priimti sprendimą nebuvimas — Parengiamasis aktas — Nepriimtinumas)

12.9.2016   
            
            
               LT
            
            
               Europos Sąjungos oficialusis leidinys
            
            
               C 335/47
            
         2016 m. liepos 19 d. Bendrojo Teismo nutartis byloje Panzeri/Parlamentas ir Komisija
   
   (Byla T-677/15) (1)
   
   ((Ieškinys dėl panaikinimo - Parlamento narių išlaidų kompensavimo ir išmokų mokėjimo taisyklės - Išmokos Parlamento narių padėjėjams - Nepagrįstai išmokėtų sumų susigrąžinimas - Ginčijamo akto pakeitimas kitu aktu vykstant procesui - Poreikio priimti sprendimą nebuvimas - Parengiamasis aktas - Nepriimtinumas))
   (2016/C 335/62)
   Proceso kalba: italų
   
      Šalys
   
   
      Ieškovas: Pier Antonio Panzeri (Calusco d’Adda, Italija), atstovaujamas advokato C. Cerami
   
      Atsakovai: Europos Parlamentas, atstovaujamas S. Seyr ir G. Corstens, ir Europos Komisija, atstovaujama J. Baquero Cruz ir D. Nardi
   
      Dalykas
   
   SESV 263 straipsniu grindžiamas prašymas panaikinti, pirma, 2015 m. rugsėjo 21 d. Europos Parlamento Finansų generalinio direktorato B direktorato „Parlamento narių finansinės ir socialinės išmokos“ direktoriaus raštą dėl 83 764,34 eurų sumos susigrąžinimo iš ieškovo, kuriuo pranešta apie su tuo susijusią 2015 m. rugsėjo 18 d. debeto avizą, ir, antra, 2012 m. liepos 27 d. Parlamento generalinio sekretoriaus raštą, kuriuo ieškovas informuotas apie tyrimo dėl jo parlamentinių išmokų panaudojimo išvadas.
   
      Rezoliucinė dalis
   
   
               1.
            
            
               Nebereikia priimti sprendimo dėl ieškinio tiek, kiek juo prašoma panaikinti 2015 m. rugsėjo 21 d. Europos Parlamento Finansų generalinio direktorato B direktorato „Parlamento narių finansinės ir socialinės išmokos“ direktoriaus raštą ir 2015 m. rugsėjo 18 d. debeto avizą Nr. 2015-1320.
            
         
               2.
            
            
               Likusią ieškinio dalį atmesti kaip nepriimtiną.
            
         
               3.
            
            
               Pier Antonio Panzeri padengia savo ir Europos Komisijos patirtas bylinėjimosi išlaidas.
            
         
               4.
            
            
               Parlamentas padengia savo bylinėjimosi išlaidas.
            
         
      (1)  OL C 27, 2016 1 25.